open-index/open-wikipedia-markdown huggingface dataset:
Oktett (data)

En **oktett** er en samling av nøyaktig 8 bit. Tradisjonelt brukes også ordet byte om det samme, men størrelsen av en byte er ikke presist definert annet enn som en konvensjon. Oktett er derfor det foretrukne ordet når størrelsen må være presist definert, for eksempel i spesifikasjon av filformater. Når størrelsen ikke kan garanteres, for eksempel i programmering, er *byte* mer hensiktsmessig.
Tekstfil

En **tekstfil** er en datafil bestående kun av tegnkoder. Det vil si at hele innholdet er å betrakte som tekst uten metadata, altså ren tekst. Må ikke forveksles med tekstdokument.

## Tegnsett
Tegnsettet bestemmer oversettelsen mellom datastrøm og tegnsekvens. Hvilket tegnsett som er standard avhenger av operativsystem og er som følger:
* Windows (norsk utgave): windows-1252
* Unix: UTF-8
* Unix eldre enn ca. 2006 (på norsk): ISO-8859-1, eventuelt ISO-8859-15 for å få med blant annet Euro-tegnet
Forskjellig bruk av tegnsett er et stort problem, ettersom tegnsett, i likhet med all annen metadata, ikke lagres i en tekstfil. Selv i systemer hvor tegnsettet skal oppgis (for eksempel internett), er dette problemet utbredt, fordi tegnsettet som angis ofte bare er satt i en standardinnstilling, slik at riktigheten av denne informasjonen er vilkårlig. For eksempel vil en LAMP-server angi feil tegnsett som standard; standardinnstillingen for Apache er iso-8859-1, mens systemet for øvrig lagrer tekst og filnavn som UTF-8. Fordi den nevnte standardinnstinningen ikke har rot i virkeligheten, har det blitt vanlig å spesifisere tegnsettet i selve innholdet av HTML-filene, noe som overstyrer tegnsettet i HTTP-hodet. Noen programmer (for eksempel Mozilla Firefox) er i stand til å oppdage og rette visse tegnsettfeil slik at det ikke syns for brukeren, men løsningen er ikke triviell; all foregående tekst må omtolkes i et alternativt tegnsett når det dukker opp en ugyldig tegnkode.

## Representasjon av linjeskift
ascii-baserte tegnsett har arvet to tegn for linjeskift fra skrivemaskinens dager, *carriage return* (CR) og *linefeed* (LF). Bruken avhenger av operativsystem og er som følger:
* Unix: LF
* Windows: CRLF
* eldre Macintosh: CR
Dette er ikke noe stort problem, siden de fleste teksteditorer takler alle varianter. Et unntak er Windows Notisblokk.

## Se også
Tegnsett
Bjørn Olav Jahr

**Bjørn Olav Jahr** (født 1969) er en norsk forfatter og journalist.

Jahr er utdannet samfunnsøkonom fra Universitetet i Oslo, og har arbeidet som journalist for ''Kapital'', *[[Dagbladet]]* og *[[Memo]]*. I 2003 vant han SKUP-prisen, norsk presses pris for fremragende undersøkende journalistikk, for opprullingen av Finance Credit-saken.

I kjølvannet av Finance Credit-saken, ble Jahr i 2003 forsøkt ansatt av PR-byrået Madland & Wara. PR-byrået ble senere anklaget for å ha forsøkt å kjøpe Jahrs stillhet i saken.

I 2022 ble han tildelt kommunikasjonsforeningens åpenhetspris for arbeidet med Baneheia-saken og Tengs-saken. I 2023 ble han tildelt Den store journalistprisen, Fritt Ords Honnør og Rettssikkerhetsprisen av samme grunn.
## Bibliografi
* 
* 
* 
* 
* 

## Referanser


## Kilder
* Presentasjon av Bjørn Olav Jahr i Forfatterkatalogen på Forfattersentrums nettsider
Olaf Olsvik

**Olaf Olsvik** (født 1955) er en norsk foredragsholder og tidligere forretningsmann. Olsvik begynte sin karriere som forretningsmann innenfor tekstilbransjen. Han var gründer av Mestringshusene og utga i 2009 sin selvbiografi *Rus og Rolex*&nbsp;(2009).

## Liv og virke
### Karriere og rusmiddelavhengighet
Olsvik produserte og importerte opprinnelig klær fra Asia. Etter en skilsmisse i 1987 ble han forskrevet Vival (*[[diazepam]]*), et beroligende medikament i gruppen benzodiazepiner som skulle hjelpe ved søvnproblemer. Etterhvert ble han avhengig
. Senere begynte han også med andre rusmidler, blant annet kokain og amfetamin. Han holdt rusmiddelbruket skjult for sine arbeidsgivere og familie.
I næringslivet lærer man seg å skjule misbruket. Jeg falt av stolen og sovnet under møter uten at noen reagerte. Jeg løy om at jeg hadde sukkersyke, og hadde alltid rene og dyre klær. På den måten opprettholdt jeg fasaden. &mdash;Olaf Olsvik til *[[Dagbladet]]* (26.&nbsp;mars 2009)

Olsvik kombinerte i 15 år rollen som næringslivsleder med et økende rusmiddelbruk. Han brukte til slutt  norske kroner i måneden på illegale rusmidler og gikk personlig konkurs.

### Behandling og bokutgivelse
Olsvik ble lagt inn på sykehus etter at han kolliderte med en trailer i 2002, noe som førte til at han også søkte behandling for rusmiddelavhengighet. Han ble rusfri den 1. februar 2002. Sammen med sin kone, Margit L. Olsvik, grunnla han senere Mestringshusene, en behandlingsinstitusjon for personer med problemer relatert til rusmiddelbruk.

I 2009 utga Olsvik en selvbiografi om sitt liv som rusmiddelavhengig og kriminell næringslivsperson. Boken er forfattet av Bjørn Olav Jahr og ble utgitt av Font forlag. Den fokuserer blant annet på legestandens retningslinjer for utdelinger av medikamenter.

Mestringshusene, inkludert behandlingsenhetene på Bolkesjø og Tysnes, ble besluttet avviklet høsten 2025. 

## Bibliografi
* 2009 – *Rus og Rolex* (Font forlag)

## Referanser
Henrik Pontén

**John Henrik Gustav Pontén** (født 17. oktober 1965 i Kalmar, død 15. mai 2020 på Lidingö) var en svensk jurist. Han arbeidet for organisasjonen Svenska Antipiratbyrån, der han var aktiv i samfunnsdebatten rundt piratkopiering og fildeling.

Pontén var til tider kontroversiell for sine harde metoder mot piratvirksomheten, deriblant for rollen i razziaen mot internettleverandøren Bahnhof. Dette førte til at Pontén jevnlig mottok anonyme trusler.

Henrik Pontén var i ungdomstiden på det svenske juniorlandslaget i fekting.

## Referanser


## Eksterne lenker
*
Precious Dede

**Precious Dede** (født 1980) er en nigeriansk tidligere fotballspiller. Hun var målvakt og har spilt for den bergenske klubben Arna-Bjørnar i Toppserien. Hun inngikk en ettårskontrakt med Arna-Bjørnar mars 2009 som varte ut sesongen. Hun kom inn som erstatning for skadede Erika Skarbø.

Hun var også keeper for landslaget til Nigeria og har tidligere spilt for Delta Queens FC. Hun var førstekeeper for Nigeria fra 2003 og har deltatt i OL og VM for nasjonen.

## Referanser


## Eksterne lenker
*
Degerneshallen

**Degerneshallen** ligger i tettstedet Degernes i Rakkestad kommune. Degerneshallen sto ferdigbygd  15. desember 1984. Hallen ble reist på dugnad av frivillige fra Degernes. Hallen er den eneste idrettshallen i kommunen. Den feiret 25-årsjubileum i 2009. I Degerneshallen er det 4 garderober og hallen består av en håndballbane. Det er i tillegg en stor idrettshall i Rakkestad kommune, den ligger ved ungdomsskolen i Rakkestad sentrum. Denne ble ferdigstilt i 2009.

Hallen brukes mest til håndball og turn. Det er et stort håndballmiljø i Rakkestad og Degernes.  Det er en kiosk hvor man kan kjøpe brus, pølser m.m. når det er kamper. Harlem transport er den største sponsoren til hallen, men en betydelig del av driften finansieres av kommunen.
Fevåg

**Fevåg** er ei lita bygd i Indre Fosen kommune i Trøndelag fylke. Bygda ligger cirka 15 minutter fra Rissa sentrum, mellom Hasselvika, Selnes og Sørfjorden, og har cirka 250 innbyggere, samvirkelag og båthavn. 

Frengen Slip og Motorverksted AS ble etablert her 1918, 1962 ble bedriften flyttet til Kvithyll som Fosen Mekaniske Verksteder, den ble senere til Fosen Yard.

## Historie

Fevåg var før kommunesammenslåingen i 1964 en del av gamle Stjørna kommune før stedet sammen med de andre tettstedene slått sammen til Rissa kommune.

## Kjente fevågbygg

* Nekolai Dahl (1880–1962), fiskehandler og oppfinner
* Arnold Selnes (1922–2014), oppfinner
* Rita Westvik (1952–), programleder i NRK
* Jørn Jamtfall (1966–), tidligere målvakt og nåværende målvaktstrener for RBK
* Lasse Strand (1974–), tidligere RBK-spiller

## Referanser




## Eksterne lenker
* Stjørna Heimbygdslag
* Fevåg Båtforening
* Fevåg i gamle dager
* Bergen Group Fosen
Sør-Hålogaland regiment

**Sør-Hålogaland regiment** var en militær avdeling i Hæren. Tidligere het den Sør-Hålogaland infanteriregiment nr. 14 og var kjent som *IR 14*. Avdelingen var forlagt på to steder, Skjervengan i Mosjøen og Drevjemoen. 

På Skjervengan lå regimentets forvaltnings og transportavdeling, og Drevjemoen var avdelingens øvingsleir, samlokalisert med Sør-Hålogaland Heimevernsdistrikt 14, HV 14. 

Etter nedlegging av Sør-Hålogaland regiment i 2002, er HV 14 den gjenværende militæravdeling i Vefsn, og er forlagt ved Drevjemoen.

## Regimentssjefer

* 1911–1913 Oluf Chr. Dietrichsen
* 1913–1916 Ivar Bauck
* 1916–1919 Jørgen Herman Vogt
* 1919–1926 Enevold Munk Falsen
* 1926–1928 Guldbrand Kvale
* 1928–1932 Harald Brynjulf Damm
* 1932–1934 Carl Martin Gerdh. Mork
* 1934–1939 Carl Gustav Fleischer
* 1939–1940 Kristian Richardsen Løken
* 1946–1950 Arthur Reinhardt Hauge
* 1950–1954 Asle Trygve Hauglie
* 1954–1961 Johannes Skaar
* 1961–1964 Tormod Strand
* 1964–1967 Daniel Rommetvedt
* 1968–1972 Oscar Emil Schiøtz Magnus
* 1972–1976 Knut Olai Østbye
* 1977–1981 Jacob Schjølberg
* 1982–1985 Knut Eigum
* 1985–1987 Trygve Fure
* 1988–1990 Stein A. Andreassen
* 1991–1992 Odd Helge Olsen
* 1992–1997 Tor Kverneggen
* 1997–2002 Leif-Arne Ljøkjell

## Se også
Hærens nummersystem

## Fotnoter


## Kilder
* Trygve Fure, *Sør-Hålogaland landforsvar infanteriregiment nr 14 – Fra vikingtiden til 1995*, Oslo 1995.
**Sør-Hålogaland inf.regiment nr.14 – En oversikt*, Mosjøen 1982 (2. utgave, første gang utgitt 1933).
The Dinosaur Museum

**The Dinosaur Museum** er et museum med dinosaurer in Dorchester (Dorset), i det sørlige England, nær Jurassic Coast. Det åpnet 27. juni 1984.

Museet er det eneste i Storbritannia som er dedikert til dinosaurer. Det er spesielt tilpasset barn og læring. Museet har kunstige dinosaurer i full størrelse og ekte fossiler. Det er også audiovisuelle utstillinger her.

## Eksterne lenker
* Museets hjemmeside
* Informasjon på ''24 Hour Museum''
* Informasjon på Britain Express
Øystein Birkeland

**Øystein Birkeland** (født 24. oktober 1962) er en norsk cellist, kjent fra en rekke plateutgivelser.

Utover diplom fra Norges musikkhøgskole har han studert med 
kjente cellolærere nevnes Heinrich Schiff i Basel, Ralph Kirshbaum og William Pleeth i London,
og Ferenc Rados ved Franz Liszt-akademiet i Budapest.
Han har spilt med Oslo Filharmoniske Orkester, vært med i Det Norske Kammerorkester (1982–), Moskva Radios Symfoniorkester, Moskvasolistene og  St. Martin-in-the-Fields.  Dette har gitt dirigentsamarbeid med
Vladimir Fedosejev, Iona Brown, Juri Bashmet, Terje Mikkelsen og Rolf Gupta.
Birkeland er også i trio med jazzmusikeren Bugge Wesseltoft og perkusjonist Hans-Kristian Kjos Sørensen.
Hans instrument er en Francesco Ruggieri (Cremona, 1680) eid av Dextra Musica.

## Premier
* *Årets utøver* 1995, kåret av Norsk Komponistforening 
* Spellemannprisen 2009 i klassen samtidsmusikk for *Low Jive* som solist med Oslo-Filharmonien dirigert av Rolf Gupta og Peter Szilvay. Øvrige solister: Peter Herresthal, Catherine Bullock, Dan Styffe

## Utgivelser
* *Cello sonatas: [[Dmitri Shostakovich]], [[Alfred Schnittke]], [[Sergei Prokofiev]]* (Simax, 1994).  Med Ian Brown
* *[[Maurice Ravel]], [[Zoltán Kodály]], [[Johan Halvorsen]]* (Simax, 1995).  Med Atle Sponberg
* Dan Styffe, *Double bass* (Simax, 1999).  Med Atle Sponberg og Gonzalo Moreno.
* *Sonatas & variations for piano and cello* (Simax, 2000).  Med Håvard Gimse.  Musikk av Bohuslav Martin og Dimitri Kabalevsky
* *[[Frank Bridge]] og  [[Benjamin Britten]]* (Simax, 2001).  Med Vebjørn Anvik
* Dan Styffe, *Revisited* (Simax, 2003).  Med Anne Hveding og Gonzalo Moreno
* Duo A corda (Birgitte Stærnes og Martin Haug), *Terzetto* (MTG, 2005).  
* *[[Thomas Tellefsen]] – chamber works* (Simax, 2004).  Med Einar Steen-Nøkleberg og Atle Sponberg
* Nils Henrik Asheim, *Orkan, tekster av [[Sigbjørn Obstfelder]]* (Aurora, 2007).  Med Anne-Lise Berntsen og Kjetil Skøien

## Referanser
Designregistrering

**Designregistrering** gir en person eller et selskap enerett til å utnytte en design kommersielt i et begrenset tidsrom. I denne perioden kan rettighetshaveren hindre andre å produsere, importere eller selge den designen som er beskyttet. Design refererer her til utseendet og formen til et produkt eller en del av et produkt, og beskyttes etter bestemmelsene i lov om beskyttelse av design.

Designregistrering kan søkes for et enkelt land. For Norge søkes det til Patentstyret. Hvis det ønskes beskyttelse i et større antall land kan det leveres internasjonal søknad om designregistrering etter Genèveavtalen, eller det kan søkes om registrering av en EU-design.

Beskyttelse av design ble tidligere kalt mønsterbeskyttelse.

## Referanser


## Eksterne lenker
* Lov om beskyttelse av design – Lovdata.no
* Hvordan søke designregisterering  – Patentstyret.no
Os skole (Rakkestad)

**Os skole** er en barneskole i Rakkestad kommune i Østfold, som hadde 229 elever i 2009. Skolen ble bygget i 1961 og ligger 2 kilometer fra Rakkestad sentrum. Skolen ligger nær skogen og har egen fotballbane.

## Historie
Os skole startet som et enkelt bygg, med ble i 1969 utvidet med en ny blokk. I 1980 ble det bygget ennå et nytt bygg med administrasjon og flere klasserom. I 2004 ble delene fra 1969 og 1980 utvidet, med blant annet et nytt bibliotek og noen nye klasserom, og et amfi.

## Eksterne lenker
* Bilde av Os skole på Digitalt Museum
Ertevannet

**Ertevannet** er en innsjø som ligger 3,5&nbsp;kilometer sørvest for Degernes i Rakkestad kommune i Østfold. Skiselva, eller Schieselva, på nordsiden av vannet, gir utløp til Glomma via Rakkestadelva. Ved Skielva ligger Gjøby mølle som har rett til å regulere hvor mye vann som skal tappes fra Ertevannet.

Den 3,6 kilometer lange innsjøen ligger omtrent midt i kommunen, i en høyde på 102 moh. og omgitt av en spredt gårds- og hyttebebyggelse med et tilhørende viktig kulturlandskap og et viktig beite- og viltområde. Tilsigene kommer blant annet fra Vatvetelva fra Elnessjøen, Øverbybekken, Elgutubekken og elv fra Søndre og Nordre Blytjern samt Stomperudtjernet. Strandøya og Kolløya er de to største øyene i vannet.

Av fauna er det observert flokker med andefugler, som stokk-, topp- og taffeland, fiskemåker, fiskeørn, makrellterner, hegrer, spurvefugler og trekkfugler som standfugl. Beitedyrene holder landskapet åpent, og enkelte steder har beitet vært så stort at det er bare leire igjen. Populært bade- og fiskevann med blant annet laue, mort, sørv, brasme, abbor og gjedde.

I 2009 ble pH-verdien i Ertevannet målt til 6,43 og visuelt sett har vannet en grålig farge. Surheten og fargen skyldes i hovedsak avrenning fra omkringliggende jordbruk.

Fv650 går langs hele vestsiden av Ertevannet mens et stykke øst går Fv22. Kommunale veier til Rolfseidet og Stomperud på østsiden.

## Referanser




## Se også
*Bildeserie fra Rakkestad Avis
*NVE Dybdekart
Dixon Edward Hoste

**Dixon Edward Hoste** (født 23. juli 1861 i England, død 11. mai 1946 i London) var en britisk protestantisk Kinamisjonær. Han var den lengstlevende av misjonærgruppen som ble kalt The Cambridge Seven, og var James Hudson Taylors etterfølger som generaldirektør av China Inland Mission (fra 1902 til1935).

Han ble først løytnant ved det britiske Royal Artillery.  I 1882 opplevde han en omvendelse til aktiv kristen tro etter innflytelse fra Dwight Lyman Moody.

I 1883 ble han interessert i China Inland Missions virke, og ble den første av *the Cambridge Seven* som søkte om opptak som misjonærer i CIM. Etter noe forsinkelse ble han opptatt, og seilte ut til Kina i 1885.  Han ble sendt til «Küwu» (formodentlig Quwo), sør for Linfen i sør i provinsen Shanxi.  I 1886 ble han ordinert til pastor av Hudson Taylor, og flyttet til Hungtung (Hongdong) for å arbeide sammen med Stanley Peregrine Smith som hadde åpnet et refugium for ofre for opiumavhengighet. Det var den kinesiske protestantiske Pastor Hsi (Xi Shengmo) som inviterte ham til å ta del i dette arbeidet. Han virket under Xi, bar kinesiske klær, spiste kinesisk mat, og forsøkte å trenge inn i kinesisk tenkemåte. 

Hoste ble ansett for eksponent for den aktive bestrebelse for å virkeliggjøre misjonsprinsippene selfstyre, selvfinansiering og selvutbredelse blant de kinesiske kirker; dette var prinsipper som senere skulle bli lagt til grunn for den protestantiske Tre-Selv-bevegelsen etter at misjonærene måtte forlate Kina etter kommunistenes maktovertakelse i 1949.

I 1893 giftet han seg med Gertrude Broomhall, datter av CIMs generalsekretær Benjamin Broomhall og hans kone Amelia (Hudson Taylors søster). Av helsegrunner besøkte Hoste England i 1896 og tilbragte deretter noe tids i Australia før han vendte tilbake til Kina. 

Mens han var generaldirektør for China Inland Mission var han basert i Shanghai. Han ble internert av de japanske styrker fra 1944 til 1945, og returnerte deretter England hvor han døde i 1946 ved *Mildmay Nursing Home*.  Hans kone døde i Shanghai rundt 1943.

## Referanser
Slaget om Alger

**Slaget om Alger** (fransk: *Bataille d'Alger*) var geriljakrigskampanje Den algeriske nasjonale frigjøringsfronten (FLN: *Front de Libération Nationale*) førte mot det franske styret i Algerie. Konflikten begynte som en rekke *hit-and'run*-angrep, utført av FLN mot det franske politiet i Alger. Volden spredte seg da Frankrikes regjering bestemte seg for å sette inn den franske hæren for å slå ned FLN. De sivile myndighetene lot general Jacques Massu overta alt ansvaret. Massu arbeidet utenfor lovelige grenser, og klarte mellom januar og mars å fjerne FLN fra Alger. Bruken av tortur førte til et tilbakeslag for Frankrikes tilstedeværelse i landet, og skapte strid i hjemlandet, mens den stimulerte til internasjonal støtte til FLN.
Ulv Ulv Tommy Skoglund

**Ulv Ulv Tommy Skoglund** (født 1982) er en norsk forfatter.****

## Bibliografi
### Romaner
* *Ulv Ulv Tommy Skoglund leser Dilogien I+II* (2024)
* *Natt- og dagboken XII. Filosofiske smuler for alle og ingen* (2023)
* *Natt- og dagboken XI. Filosofiske smuler for alle og ingen* (2023)
* *Natt- og dagboken X. Filosofiske smuler for alle og ingen* (2023)
* *Natt- og dagboken IX. Filosofiske smuler for alle og ingen* (2022)
* *Natt- og dagboken VIII. Filosofiske smuler for alle og ingen* (2022)
* *Natt- og dagboken VII. Filosofiske smuler for alle og ingen* (2022)
* *Natt- og dagboken VI. Filosofiske smuler for alle og ingen* (2022)
* *Natt- og dagboken V. Filosofiske smuler for alle og ingen* (2022)
* *Natt- og dagboken IV. Filosofiske smuler for alle og ingen* (2022)
* *Natt- og dagboken III. Filosofiske smuler for alle og ingen* (2022)
* *Dilogien II* (2022)
* *Natt- og dagboken II. Filosofiske smuler for alle og ingen* (2022)
* *Natt- og dagboken I. Filosofiske smuler for alle og ingen* (2022)
* *Dilogien I* (2020)
* *Fra ensomhetens lønnkammer* (2014)

### Lyrikk
* *Fragmenter fra et ufullendt arbeid vedrørende utilstrekkelighet* (2022)
* *Våkne som en del av naturen* (2009)

### Skuespill
* *Morgenstund* (2020)

## Referanser
Vince Clarke

**Vince Clarke** (egentlig **Vincent John Martin**, født 3. juli 1960 i London, Storbritannia) er en britisk musiker, komponist og musikkprodusent. 

Han er kjent som en av grunnleggerne av Depeche Mode, men hoppet av etter deres første album i 1981. I 1982 dannet han Yazoo sammen med Alison Moyet. Denne gruppen ble svært populær i hjemlandet, men etter litt over ett år og bare to album gikk de to hver til sitt. 

I årene 1983-1985 var han involvert i flere prosjekter. Han startet et eget plateselskap, Reset Records, for å produsere plater for blant andre Robert Marlow. Sammen med kameraten og medprodusenten Eric Radcliffe startet han bandet The Assembly, som fikk en hit med «Never Never». Han ga også ut en single med sangeren Paul Quinn. 

Fra 1985 til i dag har han hatt stor suksess med Erasure, sammen med Andy Bell. Ved siden av Erasure har også arbeidet med et discoprosjekt kalt Family Fantastic, et ambientprosjekt med Martyn Ware (The Human League, Heaven 17), og i tillegg har han remikset en mengde andre artister.

Som barn var fiolin hans første instrument, men på alt han har utgitt på plate er det synthesizere som er hans hovedinstrument, og han regnes som noe av en pioner innen elektronisk musikk. Fram til 1995 brukte han stort sett bare gamle, analoge synther, men etterhvert har han begynt å bruke digitale softsynths. 

Hans komposisjoner er som regel rene popsanger med iørefallende refrenger der det intrikate og polerte synthlydbildet komplimenteres av sjelfull vokal.

## Referanser


## Eksterne lenker
* 
* 
* 
*
Lambeosaurus

* *L. lambei* Parks, 1923
* *L. magnicristatus* Sternberg, 1935
* *L. paucidens* (Marsh, 1889 [opprinnelig *[[Hadrosaurus]]*])

**Lambeosaurus** var en planteetende dinosaur som tilhørte hadrosaurfamilien, som levde for ca. 76 til 75&nbsp;millioner år siden, i Nord-Amerika i sen kritt. Dens navn betyr «Lambes øgle», etter Charles Lambe, en pioner innen kanadisk dinosaurforskning.

## Beskrivelse

Nebbet var formet for å kunne beite store munnfuller planter på bakken. Bak nebbet var det flere rader kinntenner til å male opp plantekosten med. «Øksebladet» foran var hult, mens «spydet'»i bakkant var bein tvers gjennom. Lambeosaurus hadde trolig godt syn, og den så i mange retninger samtidig når den holdt utkikk etter rovdyr. Bakbeina måtte være tykke og muskuløse for å bære den tunge kroppen. De store, sprikende hovene fordelte vekten. Halen kan ha fungert som støtte når dinosaurusen reiste seg på bakbeina, og som balansestang når den løp. Fossile avtrykk i jordavleiringer viser at huden var nuppete og læraktig, og uten skjell.

En voksen Lambeosaurus kunne bli fra 9 til 15 meter lang, avhengig av art. Dens vekt kunne bli opptil 7 tonn.

## Eksterne lenker
* 
* ''Lambeosaurus''  Paleobiology Database (technical)
* ''Lambeosaurus'' Natural History Museum
* Lambeosaurinae at *Thescelosaurus*!
Protoceratops

***Protoceratops*** er en planteetende dinosaurart som levde i tidlig kritt og som tilhører ceratopsia. Protoceratops levde i Gobiørkenen i Mongolia og i Nord-Amerika.

## Navnet
Navnet kommer fra gresk *proto-/πρωτο-* «første», *cerat-/κερατ-* «horn» og *-ops/-ωψ* «face», som betyr «det første hornansiktet». 

## Beskrivelse
Protoceratops hadde et smalt, krokbøyd nebb som var dekket av horn, som hos fugler og skilpadder. Skjærende tenner vokste i rader i munnen. Etter hvert som de ble slitt, ramlet de gamle ut og ble erstattet av nye og skarpe tenner. Mange eksperter tror at dinosauren var nærsynt, det vil si at den bare så godt på kort avstand, omtrent som nesehorn gjør i dag. Kragen var støttet av beinspiler i stedet for å være en massiv beinplate, og dette reduserte vektbelastningen på skjelettet. Hannen hadde mer stående krage enn hunnen, kanskje for å imponere henne. Alle beina var som tykke stokker, men forbeina var kortere enn bakbeina. Den lange halen viser at forgjengerne dens gikk på to bein. En lang hale fungerte som balansestav i oppreist stilling.

Den kunne bli opptil 2,5 meter lang, opptil 75 cm. fra hoftene til bakken, og kunne trolig veie opptil 260 kg.
## Referanser

## Eksterne lenker
*
Michael Peña

**Michael Anthony Peña** (født 13. januar 1976 i Chicago i Illinois) er en amerikansk skuespiller.

## Biografi
### Bakgrunn
Peña er en amerikaner av mexicansk herkomst. Han ble født i Chicago i Illinois hvor hans far arbeidet i en knappefabrikk og hans mor var assistent til en sosialarbeider. Begge av Peñas foreldre var opprinnelig gårdbrukere. Peña gikk på Hubbard High School i Chicago. Han har blitt assosiert med scientologi. Peña og kona Brie Shaffer er foreldre til en gutt, Roman, født i 2008.

### Karriere
Selv om Peña har vært med på mange uavhengige produksjoner siden 1994, kom gjennombruddet hans som skuespiller i 2004, i to Oscar-vinnende filmer med manus av Paul Haggis, *[[Million Dollar Baby]]* og *[[Crash (2004)|Crash]]*.  Den siste ble også regissert av Haggis, mens den første ble regissert av Clint Eastwood. Selv om begge filmene ble kritikerroste, mottok Peña mest oppmerksomhet for sin emosjonelle tolkning i *Crash*. Året etter var han med i den Golden Globe-vinnende serien *[[The Shield]]*. I 2006 var han med i Oliver Stones film basert på terrorangrepet 11. september 2001, *[[World Trade Center (film)|World Trade Center]]*. Han hadde også en liten rolle i Alejandro González Iñárritus Oscar-nominerte og Golden Globe-vinnende film *[[Babel (film)|Babel]]*. Han har altså, som svært få, vært med i tre filmer etter hverandre som har blitt Oscar-nominerte. Han spilte med Mark Wahlberg i *[[Shooter (film)|Shooter]]* som den ferske FBI-agenten Nick Memphis.

I 2006 spilte Peña i HBO-filmen *[[Walkout (film)|Walkout]]* hvor han hadde rollen som Sal Castro, en mexicansk-amerikansk high school-lærer som inspirerte en gruppe East Los Angeles high school-elever til å kjempe for sine rettigheter.

De siste årene har han vært mest kjent for sin rolle som Luis i Marvel-filmene ''Ant-Man'' og ''Ant-Man and the Wasp''. 

## Filmografi

## Referanser


## Eksterne lenker
*
Oslo Røde Kors

**Oslo Røde Kors** ble grunnlagt i 1865 og er ett av 19 distrikter i Norges Røde Kors. frivillige. Røde Kors er en frivillig, medlemsstyrt organisasjon. Røde Kors' oppdrag er å avdekke, hindre og lindre menneskelig nød og lidelse. 

Røde Kors er en beredskapsorganisasjon og støtteaktør for norske myndigheter både i krigs- og fredstid - gjennom en sterk tilstedeværelse i store og små lokalsamfunn. I Oslo jobber Røde Kors med storbyutfordringer, som integrering, ensomhet og sosial isolasjon. Samtidig er vi en beredskapsorganisasjon som raskt kan handle når ulykken rammer eller katastrofen inntreffer. Hovedvekten av Røde Kors' arbeid er langsiktig og forebyggende. Røde Kors stiller også opp når humanitære behov ikke blir dekket av andre, eks. med akutt overnatting for fattige tilreisende. Røde Kors samarbeider også med andre der dette kan skape bedre resultater. Helsesenteret for papirløse migranter, Akutt overnattings for fattige tilreisende i Oslo og Senter for frivillig innsats i rusfeltet driver Røde Kors i Oslo sammen med Kirkens Bymisjon. 

I dette arbeidet er frivilligheten Røde Kors' ressurs og fortrinn, og avgjørende for å få gjennomført Røde Kors' oppdrag. Frivillighet handler om gjensidighet mellom den som gir og den som mottar hjelp - begge parter er til for hverandre. Frivillighet har en verdi i seg selv gjennom i medmenneskelighet, engasjement og sosialt ansvar. 

Oslo Røde Kors ledes av et frivillig, medlemsstyre. Rundt 70 ansatte jobber ved distriktskontoret for å legge til rette for frivillig innsats. 

## Aktiviteter
I Oslo driver frivillige over 40 ulike aktiviteter, hovedsakelig innenfor omsorgsarbeid, med vekt på sosial inkludering, barn og unges oppvekstvilkår og migrasjon, i tillegg til arbeid med kvinner og likestilling. Eksempler på aktiviteter er Visitortjenesten (internasjonal aktivitet), Røde Kors Besøkstjeneste, Flyktningguide, Aktiviteter på krisesenter, Kors på halsen (ialogtilbud for barn og unge), Safir (Senter for frivillig innsats i rusfeltet), utviklingsprosjekt i St. Petersburg, Oslo Røde Kors' IHR-gruppe, Røde Kors-telefonen om tvangsekteskap og omskjæring, Ressurssentrene for ungdom, Nettverk etter soning, Gatemegling,  Vitnestøtte, Verving av blodgivere, MARTE nettverkssenter for eneforsørgere,Hjelpekorps,  Røde Kors Ungdom og Røde Kors Studentlag.

## Røde Kors-dagen
8. mai er den offisielle, internasjonale merkedagen for Røde Kors. Siden 1984 har merkedagen hatt det offisielle navnet «Røde Kors-dagen».

## Eksterne lenker
* 
* 
*  Oslo Røde Kors Hjelpekorps 
*  Kors På Halsen
Östers IF

**Östers IF** er en svensk idrettsklubb fra byen Växjö, som også kalles Öster. Klubben ble grunnlagt 20. april 1930 og er per 2022 aktive i fotball og bandy.

## Allsvenskan 2025

## Fotball

I sesongen 2022/2023 spiller A-laget i fotball for herrer i Superettan.

Öster er blitt svensk mestere fire ganger; i 1968, 1978, 1980 og 1981. 1968 var første sesongen laget spilte i Allsvenskan, og det var første gang en klubb har vunnet Allsvenskan i sin debutsesong. Klubben vant Svenska Cupen i 1977. I Europa har de spilt mot lag som FC Bayern München, FC Barcelona og Juventus FC.

## Referanser


## Eksterne lenker
*
Institutt for medier og kommunikasjon

**Institutt for medier og kommunikasjon (IMK)** er et institutt under Det humanistiske fakultet ved Universitetet i Oslo. 

Instituttet ble opprettet i 1987 da Institutt for presseforsking ble forent med humanistisk medieforsking. 
IMK har som mål å drive forsking, undervisning og formidling om moderne medier, og hva media har å si for samfunnet og menneskene.  

IMK tilbyr en bachelor i medier og kommunikasjon, master i medier og kommunikasjon, master i politisk kommunikasjon og master i Screen Cultures. IMK tilbyr også ph.d.-utdanning.

IMK har omtrent 45 ansatte, av de rundt 15 doktorgradsstipendiater, og rundt 400 studenter.
IMK er et tverrfaglig institutt, basert på akademiske tradisjoner fra både humaniora og samfunnsvitenskap.

IMK holder til i Forskningsparken i Oslo.

## Instituttledere
* Anita Werner (1987–1990)
* Knut Lundby og Helge Rønning (1990–1995)
* Ragnar Waldahl (1995–1996)
* Terje Rasmussen (1997–1999)
* Helge Rønning (2000–2002)
* Eli Skogerbø (2003–2008)
* Espen Ytreberg (2009–2012)
* Tanja Storsul (2013–2016)
* Terje Rasmussen (2016)
* Arne H. Krumsvik (2017-2018)
* Maria Utheim (2018)
* Marika Lüders (2018–2019)
* Eiri Elvestad (2019-2022)
* Kjetil Rødje (2023-)

## Referanser


## Eksterne lenker
* Webside
Wannabe

Uttrykket **wannabe** ([ˈwʌ.nə.biˑ]) brukes gjerne om personer som i stor grad ønsker å oppnå berømmelse i en eller annen form, men som mangler det talent, de ferdigheter eller de kunnskaper som kreves.

Uttrykket kommer av de engelske ordene "want to be".

**Wannabe** kan også vise til:
* Wannabe (sang), en sang utgitt av Spice Girls i 1996
* Wannabe (film), en filmkomedie fra 2005 med Craig Young, regissert av Richard Keith
* Wannabe (kortfilm), en kortfilm om mordet på en Andy Warhol-stjerne, skrevet og regissert av Frances Bathory
* Wannabe (TV-serie), en britisk reality-serie med programlederne Toby Anstis og Chanelle Hayes
* Wannabe: A Hollywood Experiment, av Jamie Kennedy
* Wannabe (CSI episode), en episode av ** fra 2004
* Wannabe (D:TNG episode, en episode av *Degrassi: The Next Generation* fra 2002
* "Wanna Be", en sang av Dizzee Rascal (2007)
* wannabe.gathering.org Datapartyet The Gatherings system for å søke om å bli frivillig på arrangementet.
FA-cupen 1905/06

**FA-cupen 1905/06** var den 35. sesongen av den engelske FA-cupen. I finalen møttes Everton og Newcastle United.

## Første runde

## Andre rund

## Tredje runde

## Fjerde runde

## Semifinaler

## Finale

## Referanser
Tveitakvitingen

**Tveitakvitingen** er et fjell i grenseområdet mellom Samnanger, Kvam og Bjørnafjorden kommuner. Toppunktet på 1298,86 moh ligger strengt tatt noen meter inne på Bjørnafjordens side av grensa, og dette er det høyeste punktet i Bjørnafjorden kommune. Det høyeste punktet i Samnanger er derfor litt lavere; 1297,77 moh. Primærfaktoren på 858 meter er blant de 150 største i Skandinavia.

Det er populært å gå på skitur på Tveitakvitingen vinterstid. Fra toppen er det god utsikt både vestover, mot havet, og østover mot Hardangerfjorden og Folgefonna. 

Navnet Tveitakvitingen kommer fra en gård, med navn Tveita, som ligger øverst i Hålandsdalen (ved foten av fjellet).

## Se også
*Liste over fjell i Skandinavia

## Fotnoter



## Referanser
Opostega salaciella

***Opostega salaciella*** er en sommerfugl som tilhører familien hvitmøll (Opostegidae). Den er funnet nord til Sogn og Fjordane i Norge.

## Utseende
En liten (vingespenn 8–12&nbsp;mm), snøhvit møll. Antennens første ledd er kraftig utvidet og danner et "øyelokk" over fasettøyet. Antennen er trådformet, lysbrun og ca. 4/5 så lang som forvingen. Det innerste, kraftig utvidete leddet er snøhvitt. Hodet, forkroppen og vingene er alle skinnende hvite. I den ytre del av forvingen (der vingefrynsene begynner) kan det være en svak, gulaktig tverrstripe som ikke når helt fram til framkanten. Bakkroppen er brungrå med hvit haledusk.

## Levevis
Den lever i tørre, åpne områder. Larvene lever på småsyre (*Rumex acetosella*) og krushøymol (*Rumex crispus*), kanskje også andre syrer, trolig inne i stenglene. De voksne sommerfuglene flyr i kveldingen i juni – august og kommer gjerne til lys.

## Utbredelse
Den er utbredt over det meste av Europa østover til den asiatiske delen av Tyrkia. I Norge forekommer den nord til Sogn og Fjordane.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/opostega_salaciella.html
* *Opostega salaciella* på UK moths: http://ukmoths.org.uk/show.php?bf=119
## Eksterne lenker
*
Pseudopostega auritella

***Pseudopostega auritella*** er en sommerfugl som tilhører familien hvitmøll (Opostegidae). Den er ikke funnet i Norge, mne forekommer i det sørligste Sverige og Finland.

## Utseende
En liten (vingespenn 9–12&nbsp;mm), hvit møll, forvingen har en brun flekk ved bakkanten og en liten, mørk flekk i spissen. Antennene er trådformede, nesten så lange som forvingen. Den innerste leddet er hvitt og kraftig utvidet slik at det danner et "øyelokk" over fasettøyet. Hodet, forkroppen og forvingen er hvite. Forvingen har en firkantet, brun flekk omtrent midt på bakkanten, i spissen (på vingefrynsene) har de en liten, svart flekk og fine, brune linjer som danner en X med sentrum i den svarte flekken. Vingefrynsene er hvite bortsett fra nær den brune flekken der de er gråbrune. Bakvingen er gråbrun med lange, gråbrune hårfrynser.

## Levevis
Arten lever i fuktige miljøer, som fuktenger, fuktige skogkanter og våtmarker. Larven lever trolig inne i stengelen på næringsplanten, men det hersker noe usikkerhet om hva denne er. Klourt (*Lycopus europaeus*) er en sannsynlig kandidat, men det har også blitt hevdet at den går på soleihov (*Caltha palustris*).

## Utbredelse
Den er utbredt i det meste av Europa og i det nordlige Asia østover til øst-Sibir. I Norden finnes den i hele Danmark og de aller sørligste områdene av Sverige og Finland.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pseudopostega_auritella.html
* *Pseudopostega auritella* på UK moths: http://ukmoths.org.uk/show.php?bf=120

## Eksterne lenker
*
Ingar Odd Nilsen

**Ingar-Odd Nilsen** (født 20. juni 1945) er en norsk forfatter som har utgitt flere bøker. 

## Bibliografi
* *Humor for båtfolk – og andre landkrabber* ISBN 978-82-903-1947-7 (2007)
* *Hvordan oppnå suksess i privatlivet uten å snuble!* (1999)
* *Barnas beste vitser* ISBN 9788279930051
* *Men vitsene mine får du* ISBN 9788279930013
* *Den store lille røde* ISBN 9788279930020
* *Bønder og byfolk i Vestfold* ISBN 9788279930259

## Eksterne lenker
* Hjemmeside
*
Pseudopostega crepusculella

***Pseudopostega crepusculella*** er en sommerfugl som tilhører familien hvitmøll (Opostegidae). Den er funnet fra Østfold til Vest-Agder i Norge.

## Utseende
En liten (vingespenn 8–12&nbsp;mm), snøhvit møll, forvingen har et V-formet, lysbrunt tverrbånd litt utenfor midten og to brune tverrbånd i spissen, der det også er en liten, svart flekk. Antennens første ledd er kraftig utvidet og danner et hvitt "øyelokk" over fasettøyet, ellers er antennene brunlige og rundt 4/5 så lange som forvingen. Hodet, forkroppen og forvingen er hvite, bakkroppen gråbrun, bakvingen lysbrun.

## Levevis
Arten lever på fuktige og frodige, åpne marker. Larvene lever sannsynligvis inne i stenglene på mynter (*Mentha* spp.). De voksne sommerfuglene flyr fra skumringen og utover natten, fra slutten av juni til midten av august.

## Utbredelse
Den er utbredt over store deler av Europa og det nordlige Asia østover til øst-Sibir. I Norge er den funnet på den sørlige delen av Østlandet og langs kysten av Sørlandet.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pseudopostega_crepusculella.html
* *Pseudopostega crepusculella* på UK moths: https://web.archive.org/web/20071108091612/http://www.ukmoths.org.uk/show.php?bf=121

## Eksterne lenker
*
Rabih az-Zubayr

**Rabih az-Zubayr ibn Fadl Allah** eller **Rabih Fadlallah** (født 1842 i Halfaya al-Muluk ved Khartoum, død 22. april 1900 i Kousséri) var en sudansk krigsherre, som etablerte et sterkt rike vest for Tsjadsjøen. Han falt i kamp mot franskmennene i slaget ved Kousséri.

## Referanser


## Litteratur
* Joseph Amegboh, Cécile Clairval: *Rabah : Conquérant Des Pays Tchadiens, Grandes Figures Africaines*. Paris, Dakar, Abidjan : Nouvelles Éditions Africaines, 197
* A. Babikir: *L'Empire du Rabih*. Paris 1954
* Gaston Dujarric: *La vie du sultan Rabah*. Librairie Africaine & Coloniale, Paris 1902
* Encyclopædia Britannica: *Rabih az-Zubayr.* 1980, VIII, S. 367
* Émile Gentil: La chute de l'empire de Rabah. Hachette, Paris 1971
* W. K. R. Hallam: *The Life and Times of Rabih Fadl Allah*. Elms Court, 1977
* Michael Horowitz: *Ba Karim: An Account of Rabeh’s Wars.* In: *African Historical Studies*, 3, 1970, S. 391–402
* Mohammed Kyari: *Borno in the Rabih Years, 1893-1901 : the Rise and Crash of a Predatory State.* University of Maiduguri, Maiduguri 2006
* Max von Oppenheim: *Rabeh und das Tsadseegebiet*. Berlin 1902
Coptotriche heinemanni

***Coptotriche heinemanni*** er en sommerfugl som tilhører familien luggmøll (Tischeriidae). Den er bare funnet i Vestfold i Norge.

## Utseende
En liten (vingespenn 8 – 9,5&nbsp;mm), slank, mørkt gråbrun møll. Den ligner mye på flere andre *[[Coptotriche]]-*arter, for å bestemme disse sikkert må man undersøke kjønnsorganene.
Antennene er trådformede, lysbrune, rundt 2/3 så lange som forvingen. Hode, kropp og vinger er alle ensfarget mørkt gråbrune, hodet har er gulaktig "lugg" fremst. Larven er hvitaktig med svart hodekapsel, ryggplaten på det første kroppsleddet har to svarte flekker.

## Levevis
Arten er først og fremst knyttet til bjørnebær (*Rubus fruticosus*-gruppen), men kan også finnes på andre arter i bjørnebæreslekta som for eksempel bringebær. Den er også funnet på åkermåne (*Agrimonia eupatoria*). Larven lever inne i bladet og lager en stor, hvitgul, ugjennomsiktig flekkmine. Disse minene finner man i september – oktober. De voksne sommerfuglene flyr i mai – juni.

## Utbredelse
Den er utbredt i Mellom- og Nord-Europa. I Norge er det bare to kjente funn, begge ved Oslofjorden.

## Referanser




## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/emmetia_heinemanni.html 
## Eksterne lenker
*
Coptotriche angusticollella

***Coptotriche angusticollella*** er en sommerfugl som tilhører familien luggmøll (Tischeriidae). Den er funnet nord til Møre og Romsdal i Norge.

## Utseende
En liten (vingespenn 8 – 9&nbsp;mm), slank, brunlig møll. Den ligner mye på andre *[[Coptoptriche]]-*arter og man må undersøke kjønnsorganene for å bestemme dem med sikkerhet. Antennene er trådformede, brune og snaut 2/3 så lange som forvingen. Hodet, forkroppen og et område langs framkanten av forvingen nær roten har en nokså tydelig, blåfiolett metallglans. Ellers er forvingen rustbrun. Bakvingen og bakkroppen er gråbrune.

## Levevis
Arten har larver som minerer i bladene på rosebusker (*Rosa* spp.), og arten finnes i åpne områder der disse vokser. Larvene finnes helst i blader lavt nede i busken, og lager en flekkmine som etter hvert kan omfatte mesteparten av bladet. Minene kan man finne mellom juni og oktober. Arten kan ha to generasjoner hvert år, som flyr henholdsvis i mai – juni og i august.

## Utbredelse
Den er utbredt i Nord-Afrika og det meste av Europa østover til Tyrkia. I Norge finnes den langs kysten av Østlandet og Sørlandet, men det finnes også enkeltfunn fra Sogn og Fjordane og Møre og Romsdal, så det er sannsynlig at den er videre utbredt.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/emmetia_angusticollella.html 
## Eksterne lenker
*
Zink (musikk)

En **zink** (også **zinke** eller **sink(e)**, italiensk **cornetto**, engelsk **cornett**) er et historisk musikkinstrument med blomstringstid på tidlig 1600-tall. Den ble vanligvis laget av tre, sjeldnere av elfenbein, var åttekantet og med skinnovertrekk og hadde seks fingerhull og et tommelfingerhull. Den klassifiseres i dag som et messingblåseinstrument.

Ofte blir zinken sett på som en mellomting mellom blokkfløyte og trompet. Fra 1400-tallet til midten av 1600-tallet var zinken et av de viktigste musikkinstrumentene med ry på seg til å kunne imitere den menneskelige stemme.

## Byggemåter
Zinken stemmes vanligvis i middeltone temperering, og derfor er litteraturen vanligvis begrenset til tonearter opp til to fortegn.

Til grunn for en zinkekonstruksjon ligger et konisk rør med syv hull. Ulike typer er:
* krum zinke (cornetto curvo), lett krummet utført i to uthulte, sammenlimte og lærovertrukne halvdeler, vanligvis i følgende størrelser:
** i et normalt sopranleie (cornetto) – dypeste tone er a. G-grep.
** den mindre diskant- eller kvartzinken (cornettino) i et høyere toneleie.
** tenorzinke i et dypere toneleie, lengre og vanligvis krummet i s-form.
* rett zinke (cornetto diritto) er sjeldne.
* stille zinke (Cornetto muto) er rette og laget i et stykke tre med utfrest munnstykke som ikke kan tas av. Volumet er lavere og tonen mindre skarp enn for de andre variantene
* serpent er en bassform av instrumentfamilien.

## Komponister som har skrevet for zinke
* Heinrich Schütz
* Michael Praetorius
* Claudio Monteverdi
* Johann Sebastian Bach
* Giovanni Gabrieli

## Litteratur
* Hermann Moeck, Helmut Mönkemeyer: *Zur Geschichte des Zinken*, Celle: Moeck 1973

## Eksterne lenker
*
Eikeminérmøll

**Eikeminérmøll** (*Tischeria ekebladella*) er en sommerfugl som tilhører familien luggmøll (Tischeriidae). Den er funnet langs kysten til Hordaland i Norge.

## Utseende
Eikeminérmøll er en liten (vingespenn 8–11&nbsp;mm), slank, brungul møll. Antennene er trådformede, gulaktige og rundt ⅔ så lange som forvingen. Hodet, kropp og forvinger er ensfarget brungule, bakkropp og bakvinger gråbrune. Forvingen har lange hårfrynser langs ytterkanten og den ytre halvdelen av bakkanten, bakvingen er lang og smal, med lange, brungrå hårfrynser hele veien rundt, spesielt lange bak. Larven er lysgul, den mørke tarmen skinner gjennom. Hodekapselen er lysbrun, den har en brun ryggplate med lys midtlinje på første kroppsledd og en brun plate på bakerste kroppsledd.

## Levevis
Denne arten finnes der det vokser eik, og utbredelsen følger eika nokså nøye. Hunnen legger egg på oversiden av eikeblader, dette klekkes i august – september. Den nyklekte larven gnager seg inn i bladet og lager en flekkmine på bladets overside. Larven spinner et nettverk av silketråder inne i minen, et karakteristisk trekk er at ekskrementene blir kastet ut gjennom et hull på siden og ikke samler seg opp inne i minen, som de gjør hos de fleste andre bladminerere. På høsten faller larven til bakken når bladet den lever i, felles, og den overvintrer i en kokong inne i bladminen. Neste vår forvandler den seg til en puppe. De voksne sommerfuglene flyr i juni – juli. De kan være aktive døgnet rundt, men mest om natten.

## Utbredelse
Den er utbredt over det meset av Europa. I Norge følger den eikeskogens utbredelse langs kysten til den sørlige delen av Hordaland.

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tischeria_ekebladella.html
## Eksterne lenker
*
Zdeněk Šenkeřík

**Zdeněk Šenkeřík** (født 19. desember 1980 i Gottwaldov, daværende Tsjekkoslovakia) er en tsjekkisk fotballspiller. Han er vanligvis spiss, og spiller for den tsjekkiske klubben Slavia Praha.

## Klubbfotball
### Slavia Praha
Den 19. september 2007 lagde han Slavia Prahas første mål i Mesterligaen i en kamp mot Steaua București som endte med en 2-1 seier.

#### Stabæk
Den 31. mars 2009 meldte Stabæk at Šenkeřík skrev under en utlånsavtale som varte frem til 1. august. Šenkeřík ble imidlertid ingen suksess, og returnerte raskt til Tsjekkia.

## Referanser


## Eksterne lenker
* 
*  Profile at iDNES.cz
*  Profile at TFF.org
Borut Božič

**Borut Božič** (født 8. august 1980 i Idrija) er en slovensk landeveissyklist. Han er først og fremst spurter.

Han la opp etter 2018-sesongen. I 2019 ble han utestengt i to år på grunn av sin tilknytning til Operasjon Aderlass. 

## Seire

;2004 
:2. og 3. etappe i Tour of Slovenia
;2005 
:3. etappe i Tour de l'Avenir
;2006 
:1. og 4. etappe i Tour of Slovenia
:4., 11. og 13. etappe i Vuelta a Cuba
:1., 2. og 7. etappe i Olympia's Tour
;2007 
:GP Kranj
:Sammenlagt, Tour de Wallonie
:3. etappe i Tour of Ireland
;2008 
:2. etappe i Delta Tour Zeeland 
: Slovensk mester på landevei
:4. etappe i Vuelta a Andalucia (Ruta del Sol)
:5. etappe i Étoile de Bessèges
;2009 
:2. og 3. etappe i Belgia rundt
:1. etappe i Polen rundt
:1. etappe i Tour du Limousin
:6. etappe i Vuelta a España
;2010
:1. og 2. etappe i Étoile de Bessèges
:7. etappe i Tour of Britain
;2011
:5. etappe i Sveits rundt
;2012
: Slovensk mester på landevei

## Referanser


## Eksterne lenker

* 
*